Gedig: VanoggendArgieffoto. (Foto: Kevin Benkenstein/Unsplash) Vickus Prinsloo Toe die son vanoggend oor Afrika sy rooi kop wys en ek soos die wind op my fiets oor sy rooi grond ry Het ek aan jou gedink. Ek het gewonder of die silwer strome soos jou lyf kan vloei of tevergeefs net probeer. Of jou sagte hare soos die bome se blare sal waai as ek vinnig genoeg verby jou ry. Ek het gewonder of ek so sal sweet, tevrede sal wees as ek my kop op jou bors neer lê. Uit: Bloeisels